Diari Oficial de la Generalitat Valenciana


Sumari del DOGV 8063, del 15-06-2017 (2017/5310)

ACORD de 9 de juny de 2017, del Consell pel qual s'autoritza una transferència de crèdit del capítol 5 del programa 612.60, Despeses diverses, al capítol 2 del programa 221.10, Emergències, protecció civil i extinció d'incendis, de Presidència de la Generalitat, per import de 4.330.645,56 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5310


Data del document
:   09-06-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de juny de 2017, del Consell pel qual s'autoritza una transferència de crèdit del capítol 5 del programa 612.60, Despeses diverses, al capítol 2 del programa 221.10, Emergències, protecció civil i extinció d'incendis, de Presidència de la Generalitat, per import de 4.330.645,56 euros. [2017/5310]  
El Consell, de 27 de gener de 2017, va acordar iniciar les actuacions per a pal·liar els danys produïts pel temporal ocorregut a la Comunitat Valenciana del 18 al 23 de gener de 2017, i va atribuir al director general de l'Agència de Seguretat i Resposta a les Emergències la coordinació de totes les actuacions dels diferents departaments del Consell i amb altres administracions públiques i una comissió tècnica ha d'efectuar una estimació pressupostària a càrrec del Fons de Contingència de l'exercici 2017.  
En aquest sentit, la Comissió interdepartamental per al seguiment i la coordinació de la post-emergència, en la reunió de 27 de febrer de 2017, va acordar l'inici amb caràcter d'emergència de les actuacions per a pal·liar els danys ocasionats en les infraestructures turístiques de les platges de la Comunitat Valenciana i del procediment per a la seua dotació pressupostària a càrrec de l'esmentat Fons de Contingència.  
Per això, el 2 de març de 2017, mitjançant l'expedient d'encàrrec de gestió, es declara l'emergència dels treballs d'execució d'actuacions per a pal·liar els danys ocasionats per esdeveniments catastròfics en les infraestructures turístiques de les platges de la Comunitat Valenciana, i s'encarreguen els treballs a l'empresa TRAGSA per import de 4.330.645,56 euros.  
Per tot això, Presidència de la Generalitat proposa incrementar en aquest import la dotació del capítol 2 del programa 221.10, Emergències, protecció civil i extinció d'incendis, a càrrec del Fons de Contingència previst en l'article 43 de la Llei 1/2015 de la Generalitat, d'hisenda pública, del sector públic instrumental i de subvencions, i consignat en el capítol 5 del programa 612.60, Despeses diverses.  
  
A aquest efecte i en virtut del que disposen els articles 21 i 23 de la Llei 14/2016, de 30 de desembre, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 9 de juny de 2017,  
  
  
ACORDA  
  
Primer  
Autoritzar una minoració de crèdit en l'aplicació pressupostària 96.02.89.905.91.9 per import de 4.330.645,56 euros.  
  
Segon  
Autoritzar un increment de crèdit en l'aplicació pressupostària 94.15.84.889.56.1 per import de 4.330.645,56 euros.  
  
València, 9 de juny de 2017  
  
La consellera secretària,  
MÓNICA OLTRA JARQUE